چھاچھرو

چھاچھرو ایک تعلقہ ہے جو ضلع تھر پارکر سندھ پاکستان میں ہے۔ یہ پاکستان کے جنوب میں ہے۔ یہاں پاکستان اور بھارت کی سرحد ملتی ہیں

 تاریخ 
چھاچھرو نہ صرف تھر بلکہ پاکستان کا سب سے بڑا تعلقہ ہے۔ یہ 25.06° شمالی عرض البلد اور 70.18° مشرقی طول البلد پر واقع ہے۔

 1781ء میں مدّد خان پٹھان نے چھاچھرو پر حملہ کرکے شدید لوٹ مار کی تھی۔
 1965ء اور 1971ء کی پاک-بھارت جنگوں کے دوران بھی اس شہر کو کافی نقصان پہنچا۔
 1971ء کی جنگ کے دوران چھاچھرو 11 ماہ تک بھارتی فوج کے قبضے میں رہا اور 22 دسمبر 1972ء کو شملہ معاہدے کے تحت پاکستان کو واپس دیا گیا۔

یہاں مختلف قومیں آباد ہیں، جن میں مہیشوری، برہمن، سوٹہڑ، کھٹی، مینگھواڑ، گرڑا، بجیر، کمھار، سنگراسی، جنجھی، راہمان اور دیگر شامل ہیں۔

 تعلیم اور پینسل چوک 
چھاچھرو کے شہری تعلیم کی اہمیت کو اجاگر کرنے کے لیے سرگرم رہے ہیں۔ اسی سلسلے میں پینسل چوک تعمیر کیا گیا، جو تعلیم کی علامت کے طور پر جانا جاتا ہے۔ یہ چوک شہر کی خوبصورتی میں اضافہ کرتا ہے اور تعلیم کی اہمیت کو نمایاں کرتا ہے۔ اس میں پینسل کی شکل کے مجسمے نصب کیے گئے ہیں، جو چھاچھرو کو پورے تھر میں ایک منفرد حیثیت دیتے ہیں۔

 جغرافیہ 
چھاچھرو تین علاقوں میں بٹا ہوا ہے:
 کہاہر
 کانتہو
 پارکر
یہاں سندھی اردو گجراتی ڈھٹکی زبانیں بولی جاتی ہیں۔ یہاں اکثریت مسلمانوں کی ہے، ہندو آبادی پاکستان کے بننے کے بعد کم ہو گئی۔
چھاچھرو اپنی صحرائی وسعتوں میں قدرتی حسن بھی لیے ہوئے ہے، جس کا اظہار موسم برسات میں ہوتا ہے ،جب مور اپنے خوبصورت پنکھ پھیلائے محو رقص ہوتے ہیں اور تلور، تیتر اور اچھلتے کودتے ہرن تھر کی خوبصورتی میں اضافہ کر رہے ہوتے ہیں۔
یہاں کی خشک زمین بارشیں ہوتے ہی انتہائی زرخیز ہو جاتی ہے، یہی وجہ ہے اس وقت یہ ایک حسین وادی کا نظارہ پیش کر رہی ہوتی ہے

 حوالہ جات 

زمرہ:سندھ کے شہر
زمرہ:ضلع تھرپارکر
زمرہ:ویکی ڈیٹا سے مختلف مختصر وضاحت